Diari Oficial de la Generalitat Valenciana


Sumari del DOGV 2861, del 04-11-1996 (1996/839751)

RESOLUCIÓ de 6 de setembre de 1996, del secretari general de la Conselleria de Sanitat i Consum, per la qual es publiquen les dades relatives al número de registre, el titular, el nom i l'adreça dels centres, establiments i serveis sanitaris extrahospitalaris que es troben inscrits ara en el Registre Oficial dels Centres, Serveis i Establiments Sanitaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2861

Data del DOGV
:   04-11-1996

Secció del DOGV
:   ALTRES DISPOSICIONS

Número del document
:   1996/839751


Data del document
:   06-09-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 6 de setembre de 1996, del secretari general de la Conselleria de Sanitat i Consum, per la qual es publiquen les dades relatives al número de registre, el titular, el nom i l'adreça dels centres, establiments i serveis sanitaris extrahospitalaris que es troben inscrits ara en el Registre Oficial dels Centres, Serveis i Establiments Sanitaris de la Comunitat Valenciana.   
El Decret 27/1987, de 30 de març, del Consell de la Generalitat Valenciana, va crear el Registre Oficial dels Centres, Serveis i Establiments Sanitaris de la Comunitat Valenciana. El va adscriure aleshores a la Direcció General de l'Assistència Hospitalària i les Especialitats Mèdiques de la Conselleria de Sanitat i Consum. Aquesta funció l'exerceix a hores d'ara l'àrea de Planificació Sanitària de la Secretaria General, segons el que disposa l'article 15 del Decret 37/1994, de 21 de febrer, del Govern Valencià.  
Les diferents peticions rebudes per aquesta Secretaria General, així com el respecte al dret de consulta dels particulars i el fet que els centres, serveis i establiments sanitaris autoritzats afecten la col·lectivitat en el seu conjunt, fan objecte de periòdica publicació les dades del registre, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tant, i a fi de complir aquest precepte de publicitat general, resolc:  
Primer  
Fer públiques les dades referides als centres, serveis i establiments sanitaris extrahospitalaris inscrits a hores d'ara en el Registre Oficial dels Centres, Serveis i Establiments Sanitaris de la Comunitat Valenciana.  
Aquestes dades quedaran exposades almenys al taulers d'anuncis de la Conselleria de Sanitat i Consum, de les direccions territorials de Sanitat i Consum i de les delegacions del Consell de la Generalitat Valenciana d'Alacant, Castelló i València.  
Cada any s'actualitzaran aquestes dades.  
Segon  
Les persones interessades disposaran d'un termini de deu dies a partir de l'endemà de la publicació d'aquesta resolució en el Diari Oficial de la Generalitat Valenciana per formular davant d'aquesta Secretaria General totes les rectificacions que consideren oportunes de les dades publicades.  
València, 9 de setembre de 1996.- El secretari general: Juan Oliver Chirivella.